Абизнесуаҩ, амеценат Евгени Палант дыԥсны дырбеит Москва иуаҭах аҿы
22:00 27.06.2022 (ирҿыцуп: 22:04 27.06.2022)
АҞӘА, рашәара 27 - Sputnik. Абизнесуаҩ, амеценат Евгени Палант дыԥсны дырбеит Москва иуаҭах аҟны. Абри азы аинформациа шьақәирӷәӷәеит аилахәыра "Амобаил" адиректор хада Борис Барцыц.
Палант аилахәыра ахылаԥшратә хеилак далахәылан, акультура арҿиара дацхраауан, ҷыдала иуҳәозар, Искандер ихьӡ зху РУСДРАМ дацхраауан.
"Ҳара зеиԥшыҟамыз ауаҩы даҳцәыӡит, амеценат, Аԥсны қәҿиарала иҿиоз абизнес аԥиҵеит, аԥсуа культура арҿиара дацхраауан, Аԥсны Аҳәынҭқарра датәылауаҩын. Абри аҩыза ауаҩы даҳцәыӡит. Ари трагедиа дууп", - иҳәеит Барцыц.
Иара иазгәеиҭеит уажәазы ашьаусԥшаара иҟалаз шыҟалаз аҭҵаара ишаҿу.
Евгени Палант - 48 шықәса зхыҵуа абизнесуаҩ, аинжинирингтә еилахәыра "Инсталсаит" аҟны ахәҭаа иман, аԥснытәи амобилтә оператор "А-мобаил" ацхантәаҩыс дыҟан.